Ahmad Syafii Maarif

Prof. Dr. H. Ahmad Syafii Maarif () adolah surang ulama, ilmuwan sarato pandidik Indonesia. Baliau pernah manjabat Katua Umum Panguruih Pusek Muhammadiyah, Presiden World Conference on Religion for Peace (WCRP). Baliau adolah pandiri Maarif Institute sarato dikana pulo sabagai surang tokoh nan mampunyoi komitmen kabangsaan nan tinggi. Sikapnyo nan plural, kritis, sarato basahajo mamposisiannyo sabagai "Bapak Bangso". Baliau indak sagan-sagan mangkritik sabuah kakaliruan, walaupun nan dikritik tu adolah kawannyo sandiri.

Kahidupan

Kahidupan awal 
Ahmad Syafii Maarif laia di Minangkabau, Sumatera pado 31 Mei 1935. Baliau basudaro 15 urang nan saayah tapi indak saibu. Ayahnyo, Ma'rifah Rauf adolah surang saudagar gambia nan balakangan diangkek sabagai kapalo suku Malayu. Namun, katiko baliau baumua satu satangah taun, ibunyo, Fathiyah maningga sahinggo baliau kudian dititip-an dek ayahnyo ka rumah eteknyo nan banamo Bainah.

Pado taun 1942, baliau dimasuak-an ka Sakola Rakyat di Sumpur Kudus. Sapulang sakola, Pi'i, panggilan akrabnyo samaso ketek, baraja agamo ka sabuah Madrasah Ibtidaiyah Muhammadiyah pado sore hari sadangkan malamnyo baraja mangaji di surau nan barado di sakitar tampek tingganyo, sarupo umumnyo anak laki-laki di Minangkabau pado maso itu. Pandidikannyo di Sakola Rakyat, nan harusnyo ditampuah salamo anam tahun, dapek baliau salasaian salamo limo taun. 

Baliau tamaik dari Sakola Rakyat pado taun 1947, tapi indak mandapek-an ijazah karano pado maso itu tajadi parang revolusi kamardekaan. Namun, sasudah tamaik, karano baban ekonomi nan ditangguang ayahnyo, baliau indak dapek manaruihan sakolanyo salamo babarapo taun. Baru pado taun 1950, baliau masuak ka Madrasah Muallimin di Balai Tangah, Lintau lalu baraja di sakola nan didirian dek Muhammadiyah tu sampai duduak di bangku kelas tigo.

Karya tulih 
 Mengapa Vietnam Jatuh Seluruhnya ke Tangan Komunis, Yayasan FKIS-IKIP, Yogyakarta, 1975
 Dinamika Islam, Shalahuddin Press, 1984
 Islam, Mengapa Tidak?, Shalahuddin Press, 1984
 Percik-percik Pemikiran Iqbal, Shalahuddin Press, 1984
 Islam dan Masalah Kenegaraan, LP3ES, 1985

Katarangan

Rujuakan 
 Catatan kaki

 Daftar pustaka

Pautan lua 
 Biografi di tokohindonesia.com 

Tokoh Indonesia
Tokoh HMI
Katua Umum Muhammadiyah
Tokoh ICMI
Alumni Universitas Chicago
Sajarawan Islam Indonesia
Ulama Minangkabau
Tokoh Minangkabau
Tokoh dari Sijunjung